ТАТАРСТАН РЕСПУБЛИКАСЫ

ПРЕЗИДЕНТЫ

УКАЗЫ

**Татарстан Республикасының «Ата-ана фидакарьлеге», «Ана даны – Материнская слава» медальләре белән бүләкләү турындагы үтенечнамәләрне карау тәртибе хакында һәм Татарстан Республикасының «Ата-ана фидакарьлеге», «Ана даны – Материнская слава» медальләре белән бүләкләнгән затларга бер тапкыр бирелә торган акчалата бүләк хакында**

«Татарстан Республикасы дәүләт бүләкләре турында» 2011 елның 10 октябрендәге 74-ТРЗ номерлы Татарстан Республикасы Законының 17 статьясы 1 кисәге һәм 37 статьясы 2 кисәге нигезендә **карар бирәм**:

1. Кушымтада бирелгән Татарстан Республикасының «Ата-ана фидакарьлеге», «Ана даны – Материнская слава» медальләре белән бүләкләү турындагы үтенечнамәләрне карау тәртибен расларга.

2. Түбәндәгеләрне билгеләргә:

а) бер тапкыр бирелә торган акчалата бүләк Татарстан Республикасы Хезмәт, халыкны эш белән тәэмин итү һәм социаль яклау министрлыгы тарафыннан Татарстан Республикасының «Ата-ана фидакарьлеге» яисә Татарстан Республикасының «Ана даны – Материнская слава» медальләре белән бүләкләү турында указ чыккан көннән алып 30 көн дәвамында түбәндәге күләмнәрдә бирелә:

Татарстан Республикасының «Ата-ана фидакарьлеге» медале белән бүләкләнгән ата-аналарга (уллыкка яки кызлыкка алучыларга) – 100 мең сум. Бер тапкыр бирелә торган акчалата бүләк Татарстан Республикасының «Ата-ана фидакарьлеге» медале белән бүләкләнгән ата-аналарның (уллыкка яки кызлыкка алучыларның) берсенә түләнә;

Татарстан Республикасының «Ана даны – Материнская слава» медале белән бүләкләнгән, биш бала тәрбияләп үстергән аналарга – 50 мең сум;

Татарстан Республикасының «Ана даны – Материнская слава» медале белән бүләкләнгән, алты яисә аннан күбрәк бала тәрбияләп үстергән аналарга – бер тапкыр бирелә торган акчалата бүләк күләме алтынчы балага һәм аннан соң килә торган һәр балага хисаплап, бүләкләү көненә аларның өч яше тулган булу шарты үтәлгәндә, тиешенчә 10 мең сумга арта;

б) бүләкләнгән зат вафат булган очракта, әгәр аңа бер тапкыр бирелә торган акчалата бүләк тапшырылмаган булса, бер тапкыр бирелә торган акчалата бүләк Россия Федерациясе законнарында билгеләнгән тәртиптә мирас буларак тапшырыла.

3. Татарстан Республикасы Министрлар Кабинетына әлеге Указны гамәлгә ашыру белән бәйле чыгымнарны билгеләнгән тәртиптә финанслауны тәэмин итәргә.

4. Татарстан Республикасы Президентының «Татарстан Республикасы дәүләт бүләкләре белән бүләкләү турындагы үтенечнамәләрне карау хакында» 2011 елның 27 декабрендәге ПУ-875 номерлы Указы белән (Татарстан Республикасы Президентының 2016 елның 12 августындагы ПУ-684 номерлы, 2020 елның 16 апрелендәге ПУ-231 номерлы һәм 2020 елның 11 августындагы ПУ-475 номерлы указлары нигезендә кертелгән үзгәрешләре белән) расланган Татарстан Республикасы дәүләт бүләкләре белән бүләкләү турындагы үтенечнамәләрне карау тәртибенең 1 пунктындагы икенче абзацка, аны түбәндәге редакциядә бәян итеп, үзгәреш кертергә:

«Әлеге Тәртипнең гамәле Татарстан Республикасы дәүләт бүләкләре – «Ата-ана фидакарьлеге», «Ана даны – Материнская слава» медальләре белән бүләкләү турындагы үтенечнамәләрне карау белән бәйле мөнәсәбәтләргә кагылмый.».

5. Татарстан Республикасы Президентының «Татарстан Республикасы дәүләт бүләкләрен тапшыру тәртибе турында нигезләмәне раслау хакында» 2018 елның 13 июнендәге ПУ-424 номерлы Указы белән (Татарстан Республикасы Президентының 2020 елның 16 апрелендәге ПУ-231 номерлы Указы нигезендә кертелгән үзгәрешләре белән) расланган Татарстан Республикасы дәүләт бүләкләрен тапшыру тәртибе турында нигезләмәнең 6 пунктына түбәндәге үзгәрешләрне кертергә:

а) түбәндәге эчтәлекле яңа сигезенче абзац өстәргә:

«Ата-ана фидакарьлеге» медале;»;

б) сигезенче – унбишенче абзацларны тиешенчә тугызынчы – уналтынчы абзацлар дип санарга.

6. Түбәндәгеләрне үз көчен югалткан дип танырга:

Татарстан Республикасы Президентының «Татарстан Республикасының «Ана даны – Материнская слава» медале белән бүләкләү турындагы үтенечнамәләрне карау тәртибе турында» 2000 елның 2 ноябрендәге ПУ-828 номерлы Указы;

Татарстан Республикасы Президентының «Татарстан Республикасы Президентының «Татарстан Республикасының «Ана даны – Материнская слава» медале белән бүләкләү турындагы үтенечнамәләрне карау тәртибе турында» Указына үзгәрешләр кертү хакында» 2004 елның 23 июлендәге ГТУ-494 номерлы Указы;

Татарстан Республикасы Президентының «Татарстан Республикасы Президентының «Татарстан Республикасының «Ана даны – Материнская слава» медале белән бүләкләү турындагы үтенечнамәләрне карау тәртибе турында» Указына үзгәрешләр кертү хакында» 2009 елның 27 февралендәге ПУ-106 номерлы Указы;

Татарстан Республикасы Президентының «Татарстан Республикасы дәүләт бүләге – «Ана даны – Материнская слава» медале тасвирламасын, аңа таныклык формасын (үрнәген) һәм бүләкләү кәгазе формасын раслау турында» 2010 елның 22 июнендәге ПУ-397 номерлы Указының 2 пункты;

Татарстан Республикасы Президентының «Татарстан Республикасы Президентының Татарстан Республикасының «Ана даны – Материнская слава» медале белән бүләкләү мәсьәләләре буенча аерым указларына үзгәрешләр кертү турында» 2011 елның 27 декабрендәге ПУ-876 номерлы Указының 1 пункты;

Татарстан Республикасы Президентының «Татарстан Республикасы Президентының «Татарстан Республикасының «Ана даны – Материнская слава» медале белән бүләкләү турындагы үтенечнамәләрне карау тәртибе турында» Указына үзгәрешләр кертү хакында» 2018 елның 14 мартындагы ПУ-232 номерлы Указы.

7. Әлеге Указ рәсми басылып чыккан көненнән 10 көн узганнан соң үз көченә керә.

Татарстан Республикасы

Президенты Р.Н. Миңнеханов

Казан, Кремль

2022 ел, 15 апрель

№ ПУ-284

Татарстан Республикасы

Президентының 2022 елның

«15 » апрелендәге ПУ-284

номерлы Указы белән расланды

**Татарстан Республикасының «Ата-ана фидакарьлеге», «Ана даны – Материнская слава» медальләре белән бүләкләү турындагы үтенечнамәләрне карау тәртибе**

1. Әлеге Тәртип нигезендә Татарстан Республикасының «Ата-ана фидакарьлеге», «Ана даны – Материнская слава» медальләре белән бүләкләү турында үтенечнамәләрне (алга таба тиешенчә – үтенечнамә, медаль), шулай ук үтенечнамәгә кушымта итеп бирелүче документлар һәм белешмәләрне карау процедурасы билгеләнә.

2. Үтенечнамәләр оешмалар коллективлары, җәмәгать берләшмәләре, дәүләт органнары, Татарстан Республикасындагы җирле үзидарә органнары тарафыннан кузгатыла.

3. Үтенечнамә кузгатылганда, Татарстан Республикасы Президенты раслаган форма буенча бүләкләү кәгазе тутырыла.

Бүләкләү кәгазен рәсмиләштерүче һәм аңа кул куючы затлар анда күрсәтелгән белешмәләрнең дөреслеген тәэмин итә.

4. Әлеге Тәртипкә кушымтада күрсәтелгән документлар теркәп бирелгән үтенечнамә һәм бүләкләү кәгазе (алга таба – бүләкләү документлары) «Татарстан Республикасы дәүләт бүләкләре турында» 2011 елның 10 октябрендәге 74-ТРЗ номерлы Татарстан Республикасы Законының 19 статьясы нигезендә Татарстан Республикасы дәүләт бүләкләре белән бүләкләүгә тәкъдим итү хокукы булган дәүләт органнарына (вазыйфаи затларга) (алга таба – бүләкләүгә тәкъдим итәргә вәкаләтле органнар) җибәрелә.

Бүләкләүгә тәкъдим итәргә вәкаләтле органнарга үтенечнамәне һәм бүләкләү документлары оешмалар коллективлары, җәмәгать оешмалары, дәүләт органнары һәм Татарстан Республикасында җирле үзидарә органнары тарафыннан тапшырыла.

5. Бүләкләүгә тәкъдим итәргә вәкаләтле органнар үтенечнамәне һәм бүләкләү документларын ал арны теркәгән көннән соң 30 календарь көн эчендә карый.

6. Медаль белән бүләкләүгә тәкъдим итүдән түбәндәге очракларда баш тартыла:

аларга карата үтенечнамә кузгатылган затларның Татарстан Республикасы дәүләт бүләкләре турында законнарда Татарстан Республикасы дәүләт бүләкләренә лаек булырга мөмкин затларга куелган таләпләргә туры килмәве ачыкланганда;

«Татарстан Республикасы дәүләт бүләкләре турында» 2011 елның 10 октябрендәге 74-ТРЗ номерлы Татарстан Республикасы Законының 21 статьясында каралган нигезләр барлыкка килгәндә;

әлеге үтенечнамә тиешле категория гражданнарны Татарстан Республикасы дәүләт бүләкләренә тәкъдим итү хокукы булмаган дәүләт органына бирелгәндә;

үтенечнамә әлеге Тәртиптә каралган документлардан башка бирелгәндә.

7. Татарстан Республикасы дәүләт бүләкләре белән бүләкләүгә тәкъдим итүдән баш тарту турында сәбәпләре күрсәтелгән бәяләмә тутырыла, ул бирелгән үтенечнамә һәм аңа теркәп бирелгән бүләкләү документлары белән бергә үтенечнамәне кузгаткан оешма коллективына, җәмәгать берләшмәсенә, дәүләт органына, Татарстан Республикасындагы җирле үзидарә органына җибәрелә.

Медаль белән бүләкләүгә тәкъдим итүдән баш тарту сәбәбе бетерелгән очракта, үтенечнамә һәм бүләкләү документлары кабат бирелергә мөмкин.

8. Медаль белән бүләкләүгә тәкъдим итү үтенечнамә һәм бүләкләү документлары белән бергә Татарстан Республикасы Президентына бирелә.

Татарстан Республикасының «Ата-ана

фидакарьлеге», «Ана даны –

Материнская слава» медальләре

белән бүләкләү турындагы

үтенечнамәләрне карау тәртибенә

кушымта

**Татарстан Республикасының «Ата-ана фидакарьлеге», «Ана даны – Материнская слава» медальләре белән бүләкләү турындагы үтенечнамәләргә теркәп бирелә торган документлар\* һәм белешмәләр исемлеге**

1. Ата-ананың (уллыкка яки кызлыкка алучының) (атаның яисә ананың (уллыкка яки кызлыкка алучының\*\*) паспортының расланган күчермәсе.

2. Балаларның туу таныклыгының расланган күчермәсе.

3. Никахлашу турындагы таныклыкның (булган очракта) расланган күчермәсе.

4. Ата-аналарның (уллыкка яки кызлыкка алучыларның) һәм балаларының фамилиясен, исемен, атасының исемен алыштыру фактын (андый фактлар булган очракта) раслаучы документлар.

5. Хәрби частьлар һәм хәрби комиссариатларның хәрби хезмәттәге балаларга кагылышлы белешмәләре.

6. Балаларның һәлак булуының, хәбәрсез югалуының «Татарстан Республикасы дәүләт бүләкләре турында» 2011 елның 10 октябрендәге 74-ТРЗ номерлы Татарстан Республикасы Законының 101 статьясының 4 кисәгендә һәм 11 статьяның 4 кисәгендәге 2 пунктта күрсәтелгән шартларын (андый шартлар булганда) раслаучы документлар (шул исәптән хәрби частьлар, хәрби комиссариатлар белешмәләре).

7. Ата яисә ананың (уллыкка яки кызлыкка алучының), баланың (балаларның) вафат булуы очрагында – вафат булу турында белешмәнең күчермәсе.

8. Гаиләгә һәм ата-анага (уллыкка яки кызлыкка алучыга) (атага яисә анага (уллыкка яки кызлыкка алучыга\*\*) характеристикалар.

9. Балаларның һәм ата-ананың (уллыкка яки кызлыкка алучының) (атаның яисә ананың (уллыкка яки кызлыкка алучының\*\*) уку, эш урыныннан белешмәләр.

10. Ата-ананың (уллыкка яки кызлыкка алучының) (атаның яисә ананың (уллыкка яки кызлыкка алучының\*\*) салымнар, җыемнар һәм Россия Федерациясе бюджет системасы бюджетларына мәҗбүри башка түләүләр буенча бурычлары булмау турында белешмә.

11. Белем бирүгә, сәламәтлек саклауга идарә итү органнарының, граждан хәле актларын теркәү органнарының, территориаль социаль яклау органнарының, территориаль эчке эшләр органнарының һәм Татарстан органнарының, территориаль эчке эшләр органнарының һәм Татарстан Республикасының тиешле муниципаль районында (шәһәр округында) төзелгән балигъ булмаганнар эшләре комиссиясенең ата-ананың (уллыкка яки кызлыкка алучының) (атаның яисә ананың (уллыкка яки кызлыкка алучының\*\*) балаларын тәрбияләүгә мөнәсәбәте турындагы белешмәләр бирелгән бәяләмәләре.

12. Ата-ананың (уллыкка яки кызлыкка алучының) (атаның яисә ананың (уллыкка яки кызлыкка алучының\*\*) һәм аларның балаларының социаль активлыгын раслаучы документлар (дипломнар, грамоталар, иҗтимагый чараларда катнашу турында таныклыклар һәм башка документлар), гаилә турында массакүләм мәгълүмат чараларында басмалар (булган очракта).

13. Ата-ананың (уллыкка яки кызлыкка алучының) (атаның яисә ананың (уллыкка яки кызлыкка алучының\*\*) яшәү урыны буенча Татарстан Республикасы муниципаль районы (шәһәр округы) башлыгының бәяләмәсе\*\*\*.

14. Татарстан Республикасы Хезмәт, халыкны эш белән тәэмин итү һәм социаль яклау министрлыгының, Татарстан Республикасы Мәгариф һәм фән министрлыгының, Татарстан Республикасы Министрлар Кабинетының Гражданлык хәле актларын теркәү идарәсенең, Балигъ булмаганнар эшләре һәм аларның хокукларын яклау буенча республика комиссиясенең бәяләмәләре\*\*\*.

15. Бер тапкыр бирелә торган акчалата бүләкне алу өчен Россия Федерациясе кредит оешмасында ачылган исәп-хисап счеты реквизитлары.

Искәрмәләр:

\* Әлеге Исемлекнең 5, 8–11, 13, 14 пунктларында санап кителгән документлар бер ел дәвамында гамәлдә дип санала.

\*\* Ата яисә ана (уллыкка яки кызлыкка алучы) вафат булган яисә ана Татарстан Республикасының «Ана даны – Материнская слава» медале белән бүләкләнгән очракта.

\*\*\* Бәяләмә Татарстан Республикасының «Ата-ана фидакарьлеге» медале яисә Татарстан Республикасының «Ана даны – Материнская слава» медале белән бүләкләү турында үтенечнамә, бүләкләү кәгазе, әлеге Исемлекнең 1–12 пунктларында күрсәтелгән документлар һәм мәгълүматлар нигезендә алар теркәлгән көннән соң 30 календарь көн дәвамында әзерләнә.